



6. pielikums
Atklāta konkursa nolikumam
“Vieglo transportlīdzekļu piegāde”
iepirkuma identifikācijas Nr. LM VDI 2026/2

PIEGĀDES LĪGUMS (PROJEKTS)
[bookmark: _Hlk156157707][bookmark: _Hlk183699297]
Iepirkuma rezultātā tiek noslēgts līgums saskaņā ar šo projektu. Līguma projekts var tikt precizēts (papildināts un koriģēts) ar nenozīmīgiem papildinājumiem, korekcijām, piemēram, ja izmantotie formulējumi ir neprecīzi, pārrakstīšanās un tehniski kļūdu labojumi, par kārtību un termiņiem savstarpējai informācijas apmaiņai, ja puses vienojas par abpusēji izdevīgākiem un/vai ērtākiem risinājumiem, līguma ērtākai izpildei par atbildīgo kontaktpersonu noteikšanu, par atbildīgo personu pārstāvības tiesībām un apjomu noteikšanu u.c.

LĪGUMS Nr.____________
 par vieglo transportlīdzekļu piegādi

Līguma datums atbilst pēdējā elektroniskā paraksta datumam
Valsts darba inspekcija, vienotais reģistrācijas Nr. 90000032077, turpmāk - Pasūtītājs, tās direktora Renāra Lūša personā, kurš rīkojas saskaņā ar Darba inspekcijas likuma 6.panta otro daļu, no vienas puses, un
[Izvēlētā pretendenta nosaukums], vienotais reģistrācijas Nr. _____________, turpmāk – Piegādātājs, kuru pārstāv uz (Statūtu vai pilnvaras dati) __ pamata tās (amats) ______________ (vārds uzvārds) _____ _____, no otras puses, turpmāk abi kopā un katrs atsevišķi turpmāk – Puses/Puse.
pamatojoties uz Pasūtītāja rīkotā atklātā konkursa “Vieglo transportlīdzekļu piegāde” (identifikācijas Nr.  LM VDI 2026/2) (turpmāk – iepirkuma) rezultātiem noslēdz šo līgumu (turpmāk - Līgums) par turpmāko:
1. Līguma priekšmets
1.1. Piegādātājs pārdod un piegādā Tehniskajā specifikācijā - Tehniskajā piedāvājumā (Līguma 1. pielikums) norādītos transportlīdzekļus, atbilstoši Pasūtītāja organizētā iepirkuma nolikumam (apstiprināts ar Valsts darba inspekcijas iepirkuma komisijas 202_. gada __. __ 2. sēdes protokolu) un rezultātiem, Piegādātāja piedāvājumam (un šim Līgumam ar tā pielikumiem – Tehniskā specifikācija – Tehniskais piedāvājums (1. pielikums), Garantijas noteikumi (2. pielikums).
1.2. Piegādātājs nodrošina Transportlīdzekļiem Tehniskajā specifikācijā – Tehniskajā piedāvājumā noteiktajā periodā tehniskās apkopes un garantijas apkalpošanu, kā arī, ja nepieciešams, remontdarbus, kas ir saistīti ar dilstošo detaļu nomaiņu un citus neparedzētus remontdarbus Tehniskajā specifikācijā – Tehniskajā piedāvājumā (1. pielikums) norādītajos servisos. Par šajā punktā minētā izpildi, Puses 5 (piecu) darba dienu laikā pēc Transportlīdzekļa piegādes paraksta savstarpēju Servisa līgumu (Līguma 3.pielikums).
1.3. Izpildītājs veic Transportlīdzekļa reģistrāciju uz Pasūtītāja vārda un nodrošina to ar valsts numura zīmēm. Pasūtītājs sniedz pilnvarojumu Transportlīdzekļa reģistrācijai.
2. Piegādes termiņš
2.1. Transportlīdzekļu piegāde jāveic: Tehniskajā specifikācijā – Tehniskajā piedāvājumā (1.pielikums) norādītajā termiņā (termiņš un nosacījumi tiks norādīti, ievērojot iepirkuma nolikumā un Tehniskajā specifikācijā – Tehniskajā piedāvājumā noteikto) _______________ (vārdiem) mēnešu laikā[footnoteRef:1] no Līguma abpusējas parakstīšanas dienas. Transportlīdzekļiem jābūt reģistrētiem Ceļu Satiksmes Drošības direkcijā un ar valsts numura zīmēm. [1:  Piegādātājam ir tiesības atbilstoši savām tehniskajām iespējām Transportlīdzekļus piegādāt ātrāk.] 

3. Līguma summa un norēķinu kārtība
3.1. Līguma kopējā summa ir EUR ________________, neieskaitot pievienotās vērtības nodokli (PVN).
3.2. [bookmark: _Hlk180397068]PVN tiek aprēķināts un norādīts rēķinā un apmaksāts atbilstoši darījuma brīdī spēkā esošo tiesību aktu prasībām. Ja Līgumā un tā pielikumos norādītie nodokļi un nodevas palielinās vai samazinās atbilstoši izmaiņām attiecīgajos tiesību aktos, izmaiņas norēķinos starp Pusēm stājas spēkā saskaņā ar attiecīgo tiesību aktu noteikumiem.
3.3. Līguma kopējā summa ietver visas Piegādātāja ar Līguma priekšmeta izpildi saistītās izmaksas, tai skaitā: transportlīdzekļu cenu, ja attiecināms, aprīkojuma uzstādīšanas izmaksas, lai nodrošinātu automašīnas pilnīgu atbilstību Tehniskā specifikācija – Tehniskais piedāvājums (Līguma 1. pielikums) noteiktajām prasībām, transportēšanas izmaksas līdz automašīnu piegādes vietai, reģistrācijas izmaksas VAS “Ceļu satiksmes drošības direkcija”, transportlīdzekļa ikgadējā nodeva pirms automašīnas reģistrācijas, pirmspārdošanas sagatavošanas izmaksas, visa uzstādītā aprīkojuma cenu un tā uzstādīšanas izmaksas, lai nodrošinātu automašīnas pilnīgu gatavību lietošanai, personāla un administratīvās izmaksas, dabas resursu, muitas, sociālie u.c. nodokļi (izņemot PVN) saskaņā ar Latvijas Republikas tiesību aktiem.
3.4. Transportlīdzekļa (-u) iegādei nav paredzēta priekšapmaksa (avanss).
3.5. Par piegādāto un Līgumā noteiktajā kārtībā pieņemto Transportlīdzekli pēc Transportlīdzekļa pieņemšanas dokumenta parakstīšanas (Līguma 5.1.punkts), Piegādātājs noformē un iesniedz Pasūtītājam dokumentu samaksai (rēķins, pavadzīme – rēķins), kurā norāda Pasūtītāja rekvizītus, juridisko adresi (sk. Līguma 13. sadaļu), Pasūtītāja piešķirto Līguma numuru un datumu, Transportlīdzekļa nosaukumu, Transportlīdzekļa vienības cenu, daudzumu (tieši tādās vienībās, apjomos, cenās, kā noteikts Līguma pielikumā pievienotajā Tehniskajā specifikācijā – Tehniskajā piedāvājumā), Transportlīdzekļa piegādes datumu.
3.6. Puses vienojas, ka Līguma 3.5.punktā noteiktais maksājuma dokuments saskaņā ar Līgumu tiek sagatavots elektroniski un ir derīgs bez paraksta, un ir abām Pusēm saistošs, kas nosūtīts no Piegādātāja elektroniskās pasta adreses: ___________ uz Pasūtītāja elektronisko pasta adresi, kas paredzēta elektronisko rēķinu iesniegšanai strukturētā formā: EINVOICE@90000032077.
3.7. [bookmark: _Hlk180575238]Gadījumā, ja mainās noteiktās e-pasta adreses, attiecīgajai Pusei ir pienākums 5 (piecu) darba dienu laikā no izmaiņu veikšanas brīža par to rakstveidā paziņot otrai Pusei, šādā gadījumā šis Līguma punkts tiks uzskatīts par grozītu bez atsevišķas Pušu rakstiskas vienošanās, sākot ar attiecīgās Puses pārstāvēt tiesīgās personas parakstīta paziņojuma saņemšanas brīdi.
3.8. [bookmark: _Hlk142900835]Pasūtītājs samaksā Piegādātājam par piegādāto un pieņemto Transportlīdzekli 30 (trīsdesmit) kalendāra dienu laikā no Transportlīdzekļa saņemšanas un Transportlīdzekļa pieņemšanas dokumenta parakstīšanas dienas (Līguma 5.1. punkts).
3.9. Gadījumā, ja Līgumā noteiktais maksājuma dokuments, Transportlīdzekļa pavaddokumenti neatbilst spēkā esošo tiesību aktu prasībām vai nav norādīts Pasūtītāja Līgumam piešķirtais reģistrācijas numurs un/vai pieļautas matemātiskas vai citas kļūdas, kuras padara Līguma saistību izpildi par neiespējamu, Pasūtītājam ir tiesības neveikt maksājumus līdz korekti noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu.
3.10. Ja Pasūtītājs nepiekrīt Piegādātāja iesniegtajam rēķinam vai piekrīt tam tikai daļēji, Pasūtītājs informē Piegādātāju, nosūtot pretenziju uz e-pastu:_________________________ 5 (piecu) darba dienu laikā pēc rēķina saņemšanas.
3.11. [bookmark: _Hlk158189067]Samaksa tiek veikta ar bankas pārskaitījumu uz Piegādātāja norādīto norēķinu kontu. Rēķina samaksas datums ir datums, kad Pasūtītāja banka ir pieņēmusi apstrādei rēķinā norādīto maksājuma summu.
4. Transportlīdzekļa kvalitāte un garantijas
4.1. Transportlīdzekļu kvalitātei jāatbilst Civillikuma 1593. un 1612.-1618. panta prasībām, Latvijas Republikā spēkā esošajiem ekspluatācijas un kvalitātes standartiem un Līguma 1.1.punktā minētajos dokumentos noteiktajām prasībām, tai skaitā ar ražotāja komplektāciju un Tehniskajā specifikācijā- Tehniskajā piedāvājumā (1. pielikums) noteikto aprīkojumu.
4.2. Katram Transportlīdzeklim tiek pievienota instrukcija valsts valodā par tās tehniskajiem rādītājiem, apkopi un ekspluatāciju, kā arī tehnisko apkopju uzskaites grāmata.
4.3. Transportlīdzekļa garantijas termiņš, kas sākas no Transportlīdzekļa pieņemšanas - nodošanas akta abpusējas parakstīšanas dienas, ir norādīts Tehniskajā specifikācijā - Tehniskajā piedāvājumā (Līguma 1.pielikums).
4.4. Uz Transportlīdzekli attiecas garantijas noteikumi, kas noteikti Tehniskajā specifikācijā – Tehniskajā piedāvājumā (Līguma 1. pielikums), kā arī garantijas noteikumi, kas pievienoti šim Līgumam kā 2.pielikums.
4.5. Ja garantijas apkopes ietvaros servisa vai remontdarbi ilgst vairāk par 8 stundām Piegādātājam jānodrošina Pasūtītājs ar līdzvērtīgu maiņas Transportlīdzekli.
5. Transportlīdzekļa piegāde, īpašuma tiesību un risku pāreja
5.1. Transportlīdzeklis uzskatāms par piegādātu ar brīdi, kad Puses abpusēji ir parakstījušas bez iebildumiem Transportlīdzekļa pieņemšanas - nodošanas aktu (Piegādes apliecinājums).
5.2. Transportlīdzekļa piegādes adrese ir Piegādātāja autotransporta pārdošanas un servisa punktos Rīgā, saskaņojot Transportlīdzekļa nodošanas-pieņemšanas dienu un laiku ar Pasūtītāja atbildīgo kontaktpersonu par Līguma izpildi (Līguma 13.1. punkts).
5.3. Piegādātājs garantē, ka jebkuri Transportlīdzekļa defekti un nepilnības tiks novērsti saskaņā ar Transportlīdzekļa garantijas noteikumiem, kas uzskatāmi par Līguma neatņemamu sastāvdaļu
5.4. Pasūtītāja pilnvarotā persona, saņemot no Piegādātāja Transportlīdzekli, pārbauda tās atbilstību Tehniskās specifikācijas-Tehniskā piedāvājuma (Līguma 1. pielikums) un garantijas noteikumu prasībām. Par Transportlīdzekļa nodošanu un saņemšanu Transportlīdzekļa pieņemšanas - nodošanas akts (Piegādes apliecinājums). Piegādātājs apņemas 1 (vienas) darba dienas laikā no Transportlīdzekļa piegādes brīža iesniegt Pasūtītājam parakstītu pieņemšanas – nodošanas aktu. Transportlīdzekļa pieņemšanas laikā Pasūtītāja pilnvarotajai personai ir tiesības veikt izmēģinājuma braucienu.
5.5. Ja Transportlīdzeklim tiek konstatēti trūkumi/bojājumi un/vai Pasūtītājam nav nodota pilnīga un derīga Transportlīdzekļa dokumentācija, tiek sagatavots akts, kurā norāda konstatētos trūkumus/bojājumus un to novēršanas termiņus. Piegādātājam uz sava rēķina jānovērš šie trūkumi/bojājumi vai jāapmaina Transportlīdzeklis pret identisku.
5.6. Pēc trūkumu/bojājumu novēršanas Piegādātājs uzaicina Pasūtītāju uz atkārtotu Transportlīdzekļa pieņemšanu.
5.7. Īpašuma tiesības uz Transportlīdzekli pāriet Piegādātājam ar brīdi, kad Pasūtītājs ir veicis pilnu apmaksu. Līdz īpašuma tiesību pārejas brīdim Pasūtītājam nav tiesību Transportlīdzekli atsavināt, ieķīlāt vai citādi apgrūtināt. Neapmaksātais Transportlīdzeklis nekādā gadījumā nevar būt Pasūtītāja kustamās mantas aprakstes sarakstā un nevar kalpot par segumu Pasūtītāja parādu piedziņas gadījumā par labu trešajām personām un to nedrīkst nekādā veidā apgrūtināt.
6. Pušu atbildība
6.1. Līgumā noteikto saistību neizpildīšanas gadījumā vainīgā Puse atlīdzina otrai Pusei visus zaudējumus, bet Līgumā noteiktajos gadījumos maksā arī līgumsodus, kuru summas netiek ieskaitītas zaudējumu segšanai.
6.2. Ja Pasūtītājs Līgumā noteiktajā termiņā un kārtībā neveic samaksu, Piegādātājam ir tiesības aprēķināt un pieprasīt Pasūtītājam līgumsodu 0,1% (nulle komats viena procenta) apmērā no termiņā nesamaksātās summas par katru nepamatoti nokavēto dienu, bet ne vairāk kā 10% (desmit procenti) no kavētā maksājuma summas.
6.3. Ja Piegādātājs kavē Līgumā noteikto Transportlīdzekļa piegādes termiņu, Pasūtītājam ir tiesības pieprasīt Piegādātājam maksāt līgumsodu 100,00 EUR (viens simts eiro, 00 centi) par katru nokavēto dienu.
6.4. Ja Piegādātājs neievēro Garantijas apkopi vai abpusēji saskaņoto bojājumu novēršanas laiku un, ja attiecināms - nenodrošina Pasūtītāju ar līdzvērtīgu rezerves Transportlīdzekli bojājumu novēršanas laikā, Pasūtītājam ir tiesības pieprasīt no Piegādātāja līgumsodu 100,00 EUR (viens simts euro, 00 centi) par katru nokavējuma dienu.
6.5. Gadījumā, ja Piegādātājs atkārtoti piegādājis Līguma noteikumiem neatbilstošu Transportlīdzekli, par ko ir sastādīts akts par konstatētajām neatbilstībām un neievēro abpusēji saskaņoto Transportlīdzekļa apmaiņas termiņu, Pasūtītājam ir tiesības pieprasīt Piegādātājam līgumsodu 5% (piecu procentu) apmērā  par katru nokavējuma dienu, bet ne vairāk kā 10% no Līguma kopējās summas (Līguma 3.1. punkts).
6.6. Puses vienojas, ka visi aprēķinātie līgumsodi jāsamaksā saskaņā ar otras Puses izrakstītajiem rēķiniem rēķinā norādītajā termiņā, kas nevar būt īsāks par 15 (piecpadsmit) kalendāra dienām no rēķina par līgumsodu izrakstīšanas un iesniegšanas attiecīgajai Pusei.
6.7. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas saskaņā ar Līgumu un Latvijas Republikas tiesību aktiem.
6.8. Gadījumā, ja Piegādātāja Līgumā noteikto termiņu neievērošanas rezultātā Pasūtītājam ir radīti zaudējumi, Piegādātājs tos bez iebildumiem sedz pilnā apmērā.
6.9. Ja Valsts ieņēmumu dienests apturēs Piegādātāja saimniecisko darbību, Pasūtītājs ievēros likuma „Par nodokļiem un nodevām” 34.1 pantā noteikto
6.10. Piegādātājs garantē un apliecina, ka Piegādātājs un pēc pienācīgas pārbaudes Transportlīdzeklis, kā arī Transportlīdzekļa tirdzniecībai un piegādei piesaistītās personas (apakšuzņēmējs, sadarbības partneris, ražotājs u.tml.) un piegādes ķēdes dalībnieki nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja Līguma izpildes laikā šādas sankcijas tiks piemērotas vai kļūs attiecināmas, Piegādātājs nekavējoties rakstveidā par to paziņo Pasūtītājam.
6.11. Piegādātājs garantē un apliecina neiesaistīties, izbeigt un neuzturēt darījuma attiecības ar personām, kuras pārkāpj Līguma 6.10. punktā norādītās tiesiskās normas, sankcijas un ierobežojumus.

7. Līguma grozīšanas un izbeigšanas kārtība
7.1. Jebkuras izmaiņas vai papildinājumi Līgumā tiek noformēti rakstveidā un kļūst par Līguma neatņemamu sastāvdaļu pēc tam, kad tos parakstījušas abas Puses, izņemot Līguma 7.5. punktā noteikto gadījumu. Jebkuras izmaiņas vai papildinājumi pievienojami Līgumam un kļūst par tā neatņemamu sastāvdaļu.
7.2. Līgumu var papildināt, grozīt vai izbeigt, Pusēm savstarpēji rakstveidā vienojoties.
7.3. Pasūtītājs ir tiesīgs izbeigt vienpusēji Līgumu (pilnīgi vai daļēji) jebkurā no šiem gadījumiem:
7.3.1. Piegādātājs bez saskaņošanas ar Pasūtītāju maina Transportlīdzekļa cenu vai nevar nodrošināt pasūtītājam Transportlīdzekli par Līgumā noteikto cenu;
7.3.2. Piegādātā Transportlīdzekļa kvalitāte neatbilst tehniskajām prasībām (Līguma 1. pielikumā pievienotajai Tehniskajai specifikācijai - Tehniskajam piedāvājumam), noteiktajam standartam un šim Līgumam;
7.3.3. vairāk kā 30 (trīsdesmit) dienas tiek kavēts Līgumā Piegādātājam noteiktais Transportlīdzekļa piegādes termiņš;
7.3.4. [bookmark: _Hlk179462032]tiek apturēta vai pārtraukta Piegādātāja saimnieciskā darbība, vai uzsākts maksātnespējas process, vai Piegādātājs tiek atzīts par maksātnespējīgu, vai tā darbība tiek izbeigta vai pārtraukta;
7.3.5. Piegādātājs ar kompetentās institūcijas konkurences jomā lēmumu ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās;
7.3.6. Līgumu nav iespējams izpildīt tādēļ, ka Līguma izpildes laikā ir piemērotas kādai no Pusēm starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kas ietekmē Līguma izpildi.
7.4. [bookmark: _Hlk205533193]Līguma izbeigšanas gadījumā Pasūtītājs nosūta par to rakstisku paziņojumu Piegādātājam uz Līgumā norādīto e-pastu (parakstīts ar drošu elektronisko parakstu). Līgums tiek uzskatīts par izbeigtu Pasūtītāja noteiktajā termiņā, kas 7.3.1.-7.3.3. apakšpunktā noteiktajā gadījumā nevar būt īsāks par 8 (astoņām) kalendāra dienām no paziņojuma nosūtīšanas dienas, bet Līguma 7.3.5.- 7.3.6.apakšpunktā noteiktajā gadījumā – nekavējoties. Puses uzskatīs paziņojumus par saņemtiem 2 (divu) dienu laikā pēc to nosūtīšanas vai ātrāk, ja ir saņemts apstiprinājums par paziņojuma saņemšanu.
7.5. Puses apstiprina, ka Līgumā noteiktajā kārtībā nosūtīta informācija ir uzskatāma par pienācīgā veidā paziņotu attiecīgajai Pusei, un tai ir juridisks spēks (Pusēm saistoša), ja tā nosūtīta uz Līguma 13.punktā norādītajiem e-pastiem. Pušu rekvizītu, kontaktinformācijas izmaiņu gadījumā attiecīgā Puse nekavējoties informē rakstiski otru Pusi, norādot informāciju par izmaiņām, ar vēstuli, kuru parakstījusi attiecīgās Puses persona ar pārstāvības tiesībām (ja attiecināms, atbilstošu pilnvarojumu) un šī vēstule ir uzskatāma par Līguma neatņemamu sastāvdaļu (bez rakstiskas vienošanās par grozījumiem Līgumā). Kontaktinformācija vai rekvizīti, t.sk. konta Nr., tiks uzskatīti par grozītiem no attiecīgas Puses pārstāvēt tiesīgās personas parakstīta paziņojuma saņemšanas brīža bez Pušu atsevišķas rakstiskas vienošanās. Elektroniski nosūtītus paziņojumus Puses uzskatīs par saņemtiem dienā, kad tie ir nosūtīti.
7.6. Līguma pirmstermiņa izbeigšanas gadījumā, Puses nokārto visas saistības, kādas ir radušās līdz faktiskajam Līguma izbeigšanas brīdim.
7.7. [bookmark: _Hlk205533342]Ja Līguma 7.3.6. apakšpunktā piemēroto sankciju dēļ Pasūtītājam nav tiesības veikt samaksu Piegādātājam, Pasūtītājs atliek samaksas veikšanu un samaksai noteiktie termiņi tiek pagarināti līdz brīdim, kad pret Piegādātāju tiek atceltas sankcijas un maksājumus ir iespējams veikt.
8. Nepārvaramā vara (force majeure)
8.1. [bookmark: _Hlk179464205][bookmark: _Hlk179464235][bookmark: _Hlk179464261][bookmark: _Hlk179464298]Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši piegādes/pakalpojumu sniegšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi  padara par neiespējamu.
8.2. [bookmark: _Hlk179464312]Pusei, kura atsaucas uz nepārvaramu varu, par to jāpaziņo rakstveidā otrai Pusei, tiklīdz šāda paziņošana kļuvusi attiecīgajai Pusei iespējama, bet ne vēlāk kā 14 (četrpadsmit) kalendāra dienu laikā no nepārvaramas varas apstākļu iestāšanās brīža. Ja šāds paziņojums nav nosūtīts, paziņojumu nenosūtījusī Puse atbild otrai Pusei par visiem zaudējumiem, kuri pēdējai radušies.
8.3. Ja nepārvaramas varas apstākļi turpinās ilgāk par 30 (trīsdesmit) kalendāra dienām, katrai no Pusēm ir tiesības vienpusēji izbeigt Līgumu. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
8.4. Nepārvaramas varas apstākļu iestāšanās gadījumā saistību izpildes termiņš tiek pagarināts uz laiku, kurā darbojas nepārvaramas varas apstākļi un to radītās sekas. Šis noteikums ir attiecināms tikai uz tām saistībām, kuru izpilde tiek tādējādi kavēta.
8.5. Ja iepriekš minētie apstākļi ilgst vairāk nekā mēnesi, katrai Pusei ir tiesības atteikties no tālākas Līguma saistību izpildes un nevienai no Pusēm nav tiesības prasīt, lai otra Puse atlīdzinātu jebkura rakstura zaudējumus.
9. Komercnoslēpuma saistības
9.1. Līguma noteikumi, kā arī informācija, kas saistīta ar Pušu sadarbību vai kas Pušu rīcībā nonākusi Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas otras Puses piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz publiski pieejamu informāciju un informāciju, kas atklājama attiecīgām valsts institūcijām saskaņā ar spēkā esošiem tiesību aktiem, ja tā tiek sniegta šīm institūcijām.
9.2. Saņemto Puses komercnoslēpumu saturošo informāciju otra Puse apņemas izmantot vienīgi šī Līguma ietvaros noteikto saistību izpildes nodrošināšanai, ievērojot otrās Puses komercintereses un konfidencialitātes pienākumu, un nodrošina, lai pienākumu saglabāt Pušu komercnoslēpumu zina visas Piegādātāja personas, kas piedalās Līguma izpildē.
10. Personas datu aizsardzība
10.1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un šajā Līgumā noteikto saistību (piegādes un pakalpojuma) izpildes nodrošināšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām, tajā skaitā, Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un citiem tiesību aktiem personas datu aizsardzības jomā.
10.2. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
10.3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
10.4. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
10.5. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
10.6. Puses nodrošina saņemto personas datu dzēšanu pēc apstrādes uzdevumu izpildes, tiklīdz izbeidzas pienākums vai nepieciešamība tos apstrādāt.
11. Strīdu risināšanas kārtība
Strīdus un nesaskaņas, kas rodas Līguma izpildes gaitā, Puses risina savstarpējo pārrunu ceļā. Ja Puses pēc 14 (četrpadsmit) kalendāra dienām nevar vienoties, jebkurš strīds, nesaskaņa vai prasība, kas saistīti ar Līgumu, tā izbeigšanu, grozīšanu vai spēkā esamību, tiek risināti Rīgas pilsētas tiesā saskaņā ar Latvijas Republikas tiesību aktiem.
12. Citi noteikumi
12.1. Līgums stājas spēkā pēc abpusējas parakstīšanas un ir spēkā līdz Pušu saistību pilnīgai izpildei.
12.2. Nevienai no Pusēm nav tiesību nodot savas tiesības un pienākumus trešajai pusei bez otras līgumslēdzējas Puses rakstveida piekrišanas.
12.3. [bookmark: _Hlk179466277]Jautājumos, kas nav atrunāti Līgumā, Puses vadās no Latvijas Republikas tiesību aktiem.
12.4. [bookmark: _Hlk179466307]Puses Līgumu paraksta ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams Pušu parakstīts Līgums elektroniskā formātā.
12.5. Līguma neatņemama sastāvdaļa ir šāds pielikums:
1. pielikums – Tehniskā specifikācija – Tehniskais piedāvājums;
2. pielikums – Transportlīdzekļa Garantijas noteikumi.
3.pielikums – Servisa līguma projekts.
13. Pušu rekvizīti
13.1. Pasūtītājs: Valsts darba inspekcija, vienotais reģistrācijas Nr.90000032077, juridiskā adrese: K. Valdemāra iela 38 k1, Rīga, LV-1010, Latvija. Banka: Valsts kase, konta Nr. LV11TREL2180397009000, bankas SWIFT kods: TRELLV22.

Pasūtītāja kontaktpersona, kas ir tiesīga risināt visus jautājumus par līgumā noteikto saistību izpildi: [tiks norādīts noslēdzot līgumu] ________, tālr.nr________, mob. ________, e-pasts: ________.

13.2. Piegādātājs: [Izvēlētā pretendenta nosaukums], vienotais reģistrācijas Nr._______________, PVN reģistrācijas Nr._______________, juridiskā adrese: _______________, banka: _______________, konta Nr. _______________, SWIFT kods: _______________.

Piegādātāja kontaktpersona, kas  ir tiesīga risināt visus jautājumus par līgumā noteikto saistību izpildi:: [tiks norādīts noslēdzot līgumu] ________, tālr.nr________, mob. ________, e-pasts: ________.
[bookmark: _Hlk125889353]
	Pasūtītājs:
	
	Piegādātājs:

	
Parakstīts ar drošu elektronisko parakstu
	
	
Parakstīts ar drošu elektronisko parakstu

	(…………………)
	
	(…………………)

	Datumu skatīt laika zīmogā
	
	Datumu skatīt laika zīmogā




1. pielikums
Līgumam Nr.______________

Tehniskā specifikācija – Tehniskais piedāvājums (informācija tiks norādīta atbilstoši nolikumam pievienotajai Tehniskajai specifikācijai - Tehniskā piedāvājuma formai un iepirkumā izvēlēta pretendenta (uzvarētāja) iesniegtajam piedāvājumam)
2. pielikums
Līgumam Nr.______________
Transportlīdzekļa garantijas noteikumi (informācija tiks pievienota atbilstoši izvēlētā pretendenta (uzvarētāja) iesniegtajam dokumentam)
(..)
3. pielikums
Līgumam Nr.______________
Servisa līguma projekts (informācija tiks pievienota atbilstoši iepirkuma nolikumam pievienotajam Servisa līguma projektam)
(..) 

